***Buhos es reinventa i proposa una gira de teatres i auditoris que els durà per tot el País.***

***L´espectacle està dirigit per l´Albert Pla i durà per nom: ´Teràpia col·lectiva´***

***El primer concert serà el 19 de desembre a l´Espluga de Francolí***

El passat 6 de novembre va veure la llum el nou disc de Buhos: ´El dia de la victòria´. Un nou treball ple d´himnes que en menys d´un mes ha estat capaç de superar el milió i mig de reproduccions a Spotify. Un disc que compta amb les col·laboracions de Miki Núñez, Suu, Lildami i com no podia ser d ´una altra manera Stay Homas.

Degut al context actual i convivint amb la incertesa constant en el món de la cultura, Buhos ens presenta un projecte que mai havia fet abans, lluny de festivals, multituds i places majors. Els auditoris són l´espai escollit per proposar un format on la música centrarà l´espectacle, però que també el teatre hi formarà part. Una obra de teatre musical amb crítica social, humor i sàtira, on el contacte directe amb el públic i la continua improvisació faran d´aquest espectacle una experiència única i irrepetible, demostrant un cop més que la cultura és segura i que els artistes aposten per nous formats per tant de seguir fent música.

Moltes vegades s'ha vist l´Albert Pla compartir l'escenari de Buhos per perpetrar finals de festa memorables. Aquesta vegada van un pas més enllà i el cantautor dirigirà el nou espectacle dels calafellencs, aportant el seu indiscutible toc personal i la seva genialitat

Com el seu propi nom indica, es pretén fer ´Teràpia col·lectiva´, tant per part dels artistes com pel públic. Després d´un any complicat per la societat i per la cultura en particular, Buhos segueix apostant per l´entreteniment i la música en directe.

Aquestes són les primeres dates confirmades:

19/12/20 L'Espluga de Francolí · Teatre del Casal

16/01/21 El Vendrell · Teatre Àngel Guimerà

22/01/21 Parets del Vallès · Teatre Can Rajoler

23/01/21 Les Borges Blanques

29/01/21 Tortosa · Teatre Auditori Felip Pedrell

30/01/21 La Seu d’Urgell

19/02/21 Manresa · Teatre Kursaal

26/02/21 Vic · Atlàntida Centre Arts Escèniques

27/02/21 Artesa de Segre

28/02/21 Granollers · Teatre Auditori de Granollers

05/03/21 Valls · Teatre Principal

12/03/21 Barcelona · Coliseum

13/03/21 Barcelona · Coliseum

27/03/21 Girona · Auditori de Girona

16/04/21 Viladecans · Teatre Àtrium

01/05/21 Martorell · TBC

08/05/21 Manacor · Teatre de Manacor

15/05/21 Olot · Teatre Principal

22/05/21 Roses · Teatre Municipal de Roses

29/05/21 Reus · Teatre Fortuny